stanford-oval/wikipedia huggingface dataset:
สวนพฤกษศาสตร์สมุนไพรวัดคุ้งตะเภา

| สวนพฤกษศาสตร์สมุนไพรวัดคุ้งตะเภา |
| --- | --- |

ประเภท: สวนพฤกษศาสตร์
ที่ตั้ง: ตำบลคุ้งตะเภา อำเภอเมือง จังหวัดอุตรดิตถ์
พื้นที่: 14 ไร่
เปิดตัว: พ.ศ. 2535
ผู้ดำเนินการ: วัดคุ้งตะเภา, สำนักงานพระพุทธศาสนาแห่งชาติ
สถานะ: เปิดทำการ
สวนพฤกษศาสตร์สมุนไพรวัดคุ้งตะเภา  หรือ ศูนย์ศึกษาสมุนไพรในวัดประจำจังหวัดอุตรดิตถ์ เป็นสวนพฤกษศาสตร์ชุมชนขนาดเล็ก ตั้งอยู่ที่วัดคุ้งตะเภา ตำบลคุ้งตะเภา อำเภอเมือง จังหวัดอุตรดิตถ์ สวนแห่งนี้ก่อตั้งขึ้นเมื่อปี พ.ศ. 2535 บนพื้นที่ 14 ไร่ โดยเป็นสวนพฤกษศาสตร์ท้องถิ่นที่จัดตั้งขึ้นและดำเนินการโดยองค์กรทางพระพุทธศาสนาเพื่อประโยชน์การศึกษาสมุนไพรและอนุรักษ์พันธุกรรมพืชของชุมชนท้องถิ่น
ปัจจุบันสวนสมุนไพรวัดคุ้งตะเภา  เป็นสวนสมุนไพรในวัดที่มีผลงานดีเด่นระดับประเทศของสำนักงานพระพุทธศาสนาแห่งชาติ  และเป็นสถานที่ศึกษาพันธุกรรมพืชที่สำคัญแห่งหนึ่งของจังหวัดอุตรดิตถ์ โดยมีความร่วมมือกับสถาบันการศึกษาและบุคลากรจากหน่วยงานภาครัฐต่าง ๆ เช่น สถาบันวิจัยการแพทย์แผนไทย กรมการแพทย์แผนไทยและการแพทย์ทางเลือก กระทรวงสาธารณสุข โครงการศูนย์ศึกษาพัฒนาห้วยฮ่องไคร้อันเนื่องมาจากพระราชดำริ วิทยาลัยวิทยาศาสตร์สาธารณสุข จุฬาลงกรณมหาวิทยาลัย สำนักงานหลักประกันสุขภาพแห่งชาติ ฯลฯ โดยมีวัตถุประสงค์เพื่อการพัฒนาแลกเปลี่ยนองค์ความรู้และข้อมูลทางพฤกษศาสตร์เพื่อการศึกษาต่อยอดทางวิชาการพืชสมุนไพรในระดับประเทศ
ประวัติ

สวนพฤกษศาสตร์สมุนไพรวัดคุ้งตะเภา  หรือ สวนสมุนไพรวัดคุ้งตะเภา ได้รับการจัดตั้งให้เป็น ศูนย์ศึกษาสมุนไพรในวัดประจำจังหวัดอุตรดิตถ์ ในปี พ.ศ. 2547 เนื่องจากวัดคุ้งตะเภามีพระภิกษุผู้เชี่ยวชาญในด้านสมุนไพรแผนโบราณ ได้เป็นผู้รวบรวมสมุนไพรหายากจากสถานที่ต่าง ๆ มารวมไว้ในวัด (ในปัจจุบันในวัดมีต้นยาสมุนไพรทั้งสิ้นกว่า 500 ชนิด)  เพื่อให้ความรู้แก่ผู้สนใจและเป็นการอนุรักษ์ภูมิปัญญาชาวบ้านในด้านการอนุรักษ์สมุนไพร
ทางวัดได้แบ่งเขตสังฆาวาสส่วนหนึ่งให้เป็นพื้นที่ปลูกสมุนไพรที่รวบรวมมาได้จากที่ต่าง ๆ นำมาปลูกไว้ ทั้งชนิดต้นและชนิดไม้ลงหัว ไปจนกระทั่งไม้เลื้อยขนาดใหญ่ โดยเฉพาะอย่างยิ่งได้รวบรวมพืชสมุนไพรไทยที่หาชมได้ยากนำมาปลูกในเขตพื้นที่บริเวณวัดหลายร้อยชนิด โดยเริ่มทำการจัดหาสมุนไพรมาอนุรักษ์เมื่อประมาณปี พ.ศ. 2535 ซึ่งผู้มีส่วนสำคัญในการริเริ่มการปลูกอนุรักษ์สมุนไพรในวัดคุ้งตะเภาก็คือ พระสมุห์สมชาย จีรปุญฺโญ เจ้าอาวาสวัดคุ้งตะเภา พระอู๋ ปญฺญาวชิโร และพระธง ฐิติธมฺโม ซึ่งเป็นผู้มีความรู้เชี่ยวชาญในการจำแนกพืชสมุนไพรไทย
ปัจจุบันสวนสมุนไพรวัดคุ้งตะเภาเป็นสถานที่ศึกษาอนุรักษ์พันธุกรรมพืชของชุมชนที่สำคัญแห่งหนึ่งของจังหวัดอุตรดิตถ์  โดยมีการร่วมมือกับสถาบันการศึกษาและบุคลากรจากหน่วยงานภาครัฐต่าง ๆ เช่น กรมการแพทย์แผนไทยและการแพทย์ทางเลือก กระทรวงสาธารณสุข โครงการศูนย์ศึกษาพัฒนาห้วยฮ่องไคร้อันเนื่องมาจากพระราชดำริ วิทยาลัยวิทยาศาสตร์สาธารณสุข จุฬาลงกรณมหาวิทยาลัย สำนักงานหลักประกันสุขภาพแห่งชาติ (สปสช.) มหาวิทยาลัยราชภัฏอุตรดิตถ์ มหาวิทยาลัยเชียงใหม่ ฯลฯ โดยมีวัตถุประสงค์เพื่อการพัฒนาแลกเปลี่ยนองค์ความรู้และข้อมูลทางพฤษศาสตร์เพื่อการศึกษาต่อยอดทางวิชาการพืชสมุนไพรในระดับประเทศ
วัดคุ้งตะเภาได้จัดพื้นที่ตั้งวัดด้านทิศเหนือ และบางส่วนของพื้นที่ตั้งวัด สำหรับเป็นพื้นที่สวนรุกขชาติ สระน้ำ แปลงสวนป่าปลูกพรรณไม้เนื้อแข็ง อาคารเพาะชำ บรรยากาศโดยทั่วไปมีพื้นที่ร่มรื่น เต็มไปด้วยแมกไม้นานาพรรณ โดยเฉพาะอย่างยิ่ง ทางวัดใช้พื้นที่ส่วนนี้บางส่วนสำหรับปลูกพรรณไม้ชนิดล้มลุก หรือพืชลงหัว ซึ่งจะแตกใบสวยงามในช่วงฤดูฝน ส่วนในช่วงฤดูแล้ง จะเป็นพื้นที่ลานโล่งใต้ต้นไม้ สลับกับพื้นที่เนินดินไหล่เขาขนาดเล็กสวยงามเหมาะกับการปฏิบัติธรรมและหย่อนใจ
ดูเพิ่ม

วัดคุ้งตะเภา
หมู่บ้านคุ้งตะเภา
แหล่งข้อมูลอื่น

สวนพฤกษศาสตร์สมุนไพรวัดคุ้งตะเภา เก็บถาวร 2016-06-13 ที่ เวย์แบ็กแมชชีน
เว็บไซด์วัดคุ้งตะเภา www.watkungtapao.ob.tc[ลิงก์เสีย]
แผนที่และภาพถ่ายทางอากาศของ สวนพฤกษศาสตร์สมุนไพรวัดคุ้งตะเภา
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
17°39′12″N 100°08′24″E﻿ / ﻿17.653441°N 100.140122°E﻿ / 17.653441; 100.140122
| ด ค กสถานที่สำคัญในหมู่บ้านคุ้งตะเภา ตำบลคุ้งตะเภา อำเภอเมืองอุตรดิตถ์ |
| --- | --- | --- |
| หมู่บ้านคุ้งตะเภา • วัดคุ้งตะเภา • โรงเรียนบ้านคุ้งตะเภา  • สำนักศาสนศึกษาวัดคุ้งตะเภา • พิพิธภัณฑ์พื้นบ้านวัดคุ้งตะเภา • สวนพฤกษศาสตร์สมุนไพรวัดคุ้งตะเภา  • สวนสาธารณะหาดริมน้ำน่านบ้านคุ้งตะเภา • บึงทุ่งกะโล่ • สถานีอนามัยตำบลคุ้งตะเภา • กลุ่มเกษตรกรทำนาคุ้งตะเภา  • มหาวิทยาลัยราชภัฏอุตรดิตถ์ วิทยาเขตบึงกะโล่ | หมู่บ้านคุ้งตะเภา • วัดคุ้งตะเภา • โรงเรียนบ้านคุ้งตะเภา  • สำนักศาสนศึกษาวัดคุ้งตะเภา • พิพิธภัณฑ์พื้นบ้านวัดคุ้งตะเภา • สวนพฤกษศาสตร์สมุนไพรวัดคุ้งตะเภา  • สวนสาธารณะหาดริมน้ำน่านบ้านคุ้งตะเภา • บึงทุ่งกะโล่ • สถานีอนามัยตำบลคุ้งตะเภา • กลุ่มเกษตรกรทำนาคุ้งตะเภา  • มหาวิทยาลัยราชภัฏอุตรดิตถ์ วิทยาเขตบึงกะโล่ |  |
| ด ค กหน่วยการปกครองและสถานที่สำคัญในตำบลคุ้งตะเภา |
| --- | --- | --- |
| หมู่บ้าน |  หมู่บ้านป่ากล้วย (หมู่ 1-2)  หมู่บ้านป่าขนุน(หมู่ 3)  หมู่บ้านคุ้งตะเภา (หมู่ 4)  หมู่บ้านหัวหาด (หมู่ 5)  หมู่บ้านหาดเสือเต้น (หมู่ 6,8)  หมู่บ้านบ่อพระ (หมู่ 7)  |  |
| ศาสนสถาน |  วัดคุ้งตะเภา  วัดใหม่เจริญธรรม  วัดป่ากล้วย  วัดป่าสักเรไร  วัดหาดเสือเต้น  วัดหนองปล้อง  วัดบ่อพระ  |  |
| สถานศึกษา |  โรงเรียนบ้านคุ้งตะเภา  โรงเรียนบ้านหัวหาด  โรงเรียนบ้านบ่อพระ  โรงเรียนป่าขนุนเจริญวิทยา (ประถมและมัธยมต้น)  โรงเรียนบ้านหาดเสือเต้น (ประถมและมัธยมต้น)  สำนักศาสนศึกษาวัดคุ้งตะเภา (สำนักเรียนของคณะสงฆ์)  |  |
| การท่องเที่ยว |  อนุสาวรีย์คู่บารมีกู้แผ่นดิน (หมู่บ้านคุ้งตะเภา)  สวนสาธารณะหาดริมน้ำน่านหมู่บ้านคุ้งตะเภา (หมู่บ้านคุ้งตะเภา)  พิพิธภัณฑ์พื้นบ้านวัดคุ้งตะเภา (วัดคุ้งตะเภา)  หลวงพ่อสุวรรณเภตรา (วัดคุ้งตะเภา)  หลวงพ่อสุโขสัมฤทธิ์ (วัดคุ้งตะเภา)  สวนพฤกษศาสตร์สมุนไพรวัดคุ้งตะเภา (วัดคุ้งตะเภา)  ต้นบุนนาควัดคุ้งตะเภา (วัดคุ้งตะเภา)  บึงทุ่งกะโล่ (เขตหมู่บ้านคุ้งตะเภา)  |  |
นักเรียนในสวนพฤกษศาสตร์สมุนไพรวัดคุ้งตะเภา
นักวิจัยในสวนพฤกษศาสตร์สมุนไพรวัดคุ้งตะเภา
หน้ากากเดนนรก

| --- | --- |
หน้ากากเดนนรก
หน้าปกของมังงะ หน้ากากเดนนรก เล่ม 1 ในฉบับภาษาไทย
天空侵犯 (Tenkū Shinpan)
ชื่อภาษาอังกฤษ: High-Rise Invasion
แนว: สยองขวัญ, เอาชีวิตรอด
มังงะ
เขียนโดย: ซึอินะ มิอูระ
วาดภาพโดย: ทากาฮิโระ โอบะ
สำนักพิมพ์: โคดันชะ
สำนักพิมพ์ภาคภาษาไทย: รักพิมพ์
นิตยสาร: มังงะบ็อกซ์
กลุ่มเป้าหมาย: โชเน็ง
วางจำหน่ายตั้งแต่: 5 ธันวาคม พ.ศ. 2556 – 10 เมษายน พ.ศ. 2562
จำนวนเล่ม: 21
มังงะ
หน้ากากเดนนรก arrive
เขียนโดย: ซึอินะ มิอูระ
วาดภาพโดย: ทากาฮิโระ โอบะ
สำนักพิมพ์: โคดันชะ
สำนักพิมพ์ภาคภาษาไทย: รักพิมพ์
นิตยสาร: แมกกาซีนพ็อกเก็ต
กลุ่มเป้าหมาย: โชเน็ง
วางจำหน่ายตั้งแต่: 28 กรกฎาคม พ.ศ. 2562 – ปัจจุบัน
จำนวนเล่ม: 7
โอเอ็นเอ
กำกับโดย: มาซาฮิโระ ทากาตะ
เขียนบทโดย: โทโกะ อาจิดะ
ดนตรีโดย: ทัตสึโอะ โยอิจิ ซาไก
สตูดิโอ: ซีโร-จี
ถือสิทธิ์โดย: เน็ตฟลิกซ์
ฉาย: 25 กุมภาพันธ์ พ.ศ. 2564
ความยาว: 25–27 นาที
ตอน: 12
 สถานีย่อยการ์ตูนญี่ปุ่น
หน้ากากเดนนรก (ญี่ปุ่น: 天空侵犯; โรมาจิ: Tenkū Shinpan) เป็นซีรีส์มังงะญี่ปุ่น แต่งเรื่องโดยซึอินะ มิอูระ วาดภาพโดยทากาฮิโระ โอบะ เผยแพร่ออนไลน์ผ่านแอปพลิเคชันมังงะบ็อกซ์ของบริษัท DeNA ระหว่างเดือนธันวาคม พ.ศ. 2556 ถึงเดือนมีนาคม พ.ศ. 2562 และร่วมกับสำนักพิมพ์โคดันชะตีพิมพ์เป็นหนังสือมังงะรวมเล่ม (ทังโกบง) รวม 21 เล่ม มังงะภาคต่อชื่อเรื่องว่า หน้ากากเดนนรก arrive (ญี่ปุ่น: 天空侵犯arrive; โรมาจิ: Tenkū Shipan arrive) เริ่มเผยแพร่ในเว็บไซต์และแอปพลิเคชันนิตยสารแมกกาซีนพ็อกเก็ตของสำนักพิมพ์โคดันชะในเดือนกรกฎาคม พ.ศ. 2562 และตีพิมพ์เป็นหนังสือมังงะรวมเล่มถึงเล่มที่ 7หน้ากากเดนนรกได้รับการดัดแปลงเป็นซีรีส์อนิเมะออริจินอลเน็ตแอนิเมชัน (ONA) โดยสตูดิโอ Zero-G  ฉายทั่วโลกทางเน็ตฟลิกซ์เมื่อเดือนกุมภาพันธ์ พ.ศ. 2564
เรื่องย่อ

นักเรียนมัธยมปลายฮนโจ ยูริพบว่าตัวเองติดอยู่ในโลกประหลาดที่มีตึกระฟ้าจำนวนนับไม่ถ้วนที่เชื่อมกันด้วยสะพานแขวนและเต็มไปด้วยคนสวมหน้ากากที่ไล่ฆ่าคนอย่างไร้ความปรานี ยูริตั้งใจที่เอาตัวรอดเพื่อทำลายโลกที่ไร้เหตุผลใบนี้
รูปแบบต่าง ๆ > มังงะ

มังงะเผยแพร่ออนไลน์ผ่านแอปพลิเคชัน Manga Box ของบริษัท DeNA ตั้งแต่เดือนธันวาคม พ.ศ. 2556 ถึงเดือนมีนาคม พ.ศ. 2562 สำนักพิมพ์โคดันชะได้ถือลิขสิทธิ์ตีพิมพ์เป็นหนังสือการ์ตูนรวมเล่ม (ทังโกบง) ทั้งหมด 21 เล่ม มังงะภาคต่อชื่อเรื่องว่า หน้ากากเดนนรก arrive เผยแพร่ทางเว็บไซต์และแอปพลิเคชัน Magazine Pocket ของสำนักพิมพ์โคดันชะตั้งแต่เดือนกรกฎาคม พ.ศ. 2562
ในประเทศไทย มังงะหน้ากากเดนนรก และ หน้ากากเดนนรก arrive ถือครองลิขสิทธิ์ตีพิมพ์โดยสำนักพิมพ์รักพิมพ์
รูปแบบต่าง ๆ > อนิเมะ

ในเทศกาลอนิเมะเน็ตฟลิกซ์เมื่อวันที่ 26 ตุลาคม พ.ศ. 2563 ได้มีการประกาศการดัดแปลงหน้ากากเดนนรกเป็นซีรีส์อนิเมะออริจินอลเน็ตแอนิเมชัน (ONA) จะเผยแพร่ในเดือนกุมภาพันธ์ พ.ศ. 2564 ในกลางเดือนมกราคม พ.ศ. 2564 เน็ตฟลิกซ์ได้เผยกำหนดการเผยแพร่ของซีรีส์ในวันที่ 25 กุมภาพันธ์ทางบริการสตรีมมิง อนิเมะสร้างโดยสตูดิโอซีโร-จี กำกับโดยมาซาฮิโระ ทากาตะ เขียนบทโดยโทกะ มาจิดะ ออกแบบตัวละครโดยโยอิจิ อูเอดะ รับผิดชอบดนตรีประกอบอนิเมะโดยทัตสึโอะและโยอจิ ซาไก วง EMPiRE ร้องเพลงเปิดชื่อเพลงว่า "HON-NO," ส่วนวง Have a Nice Day! ร้องเพลงปิดชื่อเพลงว่า "วาตาชิ โนะ นะ วะ บลู"(ญี่ปุ่น: わたしの名はブルー; โรมาจิ: "Watashi no Na wa Burū"; แปลว่า "ชื่อของฉันคือบลู".
| ตอนที่  | ชื่อตอน  | ผู้กำกับ  | ผู้เขียนบท  | วันที่ออกอากาศครั้งแรก  |
| --- | --- | --- | --- | --- |
| 1 | "ฉันงงกับโลกใบนี้เหลือเกิน わけわかんない、この世界 (Wake Wakannai, Kono Sekai)" | มาซาฮิโระ ทากาตะ | โทโกะ มาจิดะ | 25 กุมภาพันธ์ พ.ศ. 2564 |
| 2 | "ฉันเจอเป้าหมายใหม่แล้ว 見つかった、新しい目標が (Mitsukatta, Atarashii Mokuhyō ga)" | เคนตะ โอนิชิ | โทโกะ มาจิดะ | 25 กุมภาพันธ์ พ.ศ. 2564 |
| 3 | "ขอโทษนะ มิเสะ มายูโกะ ごめんね、二瀬真由子さん･･･ (Gomen ne, Nise Mayuko-san...)" | ไดสุเกะ คูโรเสะ | มาซาฮิโระ ทากาตะ | 25 กุมภาพันธ์ พ.ศ. 2564 |
| 4 | "ฉันจะไม่ยอมจำนนต่อโลกใบนี้ こんな世界になんて負けない (Konna Sekai ni Nante Makenai)" | โทรุ คิตาฮาระ | มาซาฮิโระ ทากาตะ | 25 กุมภาพันธ์ พ.ศ. 2564 |
| 5 | "นั่นมันสุดยอดอาวุธขนานแท้ あれはとんでもない最終兵器 (Are wa Tondemonai Saishū Heiki)" | โทโมยะ ทากายามะ | โทโกะ มาจิดะ | 25 กุมภาพันธ์ พ.ศ. 2564 |
| 6 | "หากฉันได้เป็นพระเจ้าที่สมบูรณ์แบบ 『完全なる神』になれば･･･ ("Kanzen Naru Kami" ni Nareba...)" | ยู คาซูจิ | โทโกะ มาจิดะ | 25 กุมภาพันธ์ พ.ศ. 2564 |
| 7 | "ฉันจะยุติโลกในดินแดนนี้ซะ この領域を終わらせる (Kono Ryōiki o Owaraseru)" | ฮิโรยูกิ ฟูรูกาวะ | มาซาฮิโระ ทากาตะ | 25 กุมภาพันธ์ พ.ศ. 2564 |
| 8 | "ฉันได้สลัดความเป็นมนุษย์ทิ้งไปแล้ว แต่ก็ไม่เป็นไรหรอก 人間を捨てちゃった･･･けどそれでもいい (Ningen o Sutechatta... Kedo Sore de mo Ii)" | อากิระ มาโนะ | โทโกะ มาจิดะ | 25 กุมภาพันธ์ พ.ศ. 2564 |
| 9 | "พวกเราคนไหนจะได้ใช้ชีวิตสุดเจ๋งกันนะ どちらがカッコいい生き方をするのか (Dochira ga Kakko Ii Ikikata o Suru no ka)" | ฮิซายะ ทากาบายาชิ | โทโกะ มาจิดะ | 25 กุมภาพันธ์ พ.ศ. 2564 |
| 10 | "ศัตรูของเราคือคนที่ต้องการก่อความวุ่นวาย 敵は『混沌を望む者』(Teki wa "Konton o Nozomu Mono")" | เคนตะ โอนิชิ | โทโกะ มาจิดะ | 25 กุมภาพันธ์ พ.ศ. 2564 |
| 11 | "ฉันคือตัวแทนความยุติธรรม! 我こそが正義！ (Ware Koso ga Seigi!)" | เรียวอิจิ คารูยะ | มาซาฮิโระ ทากาตะ | 25 กุมภาพันธ์ พ.ศ. 2564 |
| 12 | "นี่คือการบุกตึกระฟ้าเดนนรก これこそが天空侵犯 (Kore Koso ga Tenkū Shinpan)" | โทรุ คิตาฮาตะ | มาซาฮิโระ ทากาตะ | 25 กุมภาพันธ์ พ.ศ. 2564 |
แหล่งข้อมูลอื่น

เว็บไซต์ทางการของมังงะ (ญี่ปุ่น)
เว็บไซต์ทางการของมังงะภาคต่อ (ญี่ปุ่น)
เว็บไซต์ทางการของอนิเมะ (ญี่ปุ่น)
หน้ากากเดนนรก ที่อินเทอร์เน็ตมูวีเดตาเบส
หน้ากากเดนนรก (มังงะ) ที่เครือข่ายข่าวอนิเมะ
หน้ากากเดนนรก (อนิเมะ) ที่เครือข่ายข่าวอนิเมะ
| ด ค กซีโร-จี |
| --- | --- |
ซีรีส์โทรทัศน์:  แบตเทอรี่ คู่หูเบสบอล (2016)  รักวัยใสหัวใจอิตาเลียน (2017)  สึกุโมโมะ ภูตสาวแสบดุ (2017)  หัวใจไม่หยุดฝัน (2017)  Nil Admirari no Tenbin: Teito Genwaku Kitan (2018)  Doreiku (2018)  วันรูม ฤดูกาลที่ 2 (2018)  ก๊วนป่วนชวนบุ๋งบุ๋ง (2018)  The Idolmaster SideM Wake Atte Mini! (2018)  Rinshi!! Ekoda-chan (2019, #4)  นายท่านอยู่บนตักหรือบางทีอยู่บนหัวเรา (2019)  พิสูจน์นิยามความรักด้วยหลักวิชาสายวิทย์ (2020)  สึกุ สึกุโมโมะ (2020)  วันรูม ฤดูกาลที่ 3 (2020)  คู่หูสามเหลี่ยมล่าปีศาจ (2021)  พิสูจน์นิยามความรักด้วยหลักวิชาสายวิทย์ r=1-sinθ (2022)  บริษัทลุ้นรัก หนุ่มหิมะกับสาวสุดคูล (2023)  ชีวิตเกษตรตามใจ ในต่างโลก (2023)  เก็บคุณหนูตกอับได้ ต้องปั้นให้ร้ายซะแล้วสิ (2023)  เรื่องพิศวง เด็กสาว และเทพลักซ่อน (2024)  วิญญาณคร่ำครวญอยากวางมือแล้ว (2024)  ขอต้อนรับสู่ญี่ปุ่นนะ คุณเอลฟ์ (TBA) 
โอเอ็นเอ:  ดิ ไอดอลมาสเตอร์ ซินเดอเรลลาเกิร์ลส์ Theater Extra Stage (2020–2021)  ทาทามิจัง ภูติน้อยป่วนเมือง (2020)  หน้ากากเดนนรก (2021)  Lady Napoleon (TBA) 
โอวีเอ:  วันรูม ฤดูกาลที่ 2 (2018)  The Idolmaster SideM Wake Atte Mini! (2019)  สึกุโมโมะ ภูตสาวแสบดุ (2020) 
ภาพยนตร์:  Kukuriraige -Sanxingdui Fantasy- (unreleased)  Break of Dawn (2022) 
 หมวดหมู่
สถาบันพัฒนาสุขภาพอาเซียน มหาวิทยาลัยมหิดล

| --- | --- |
ASEAN Institute for Health Development, Mahidol University

สถาบันหลัก: มหาวิทยาลัยมหิดล
สถาปนา: 23 กรกฎาคม พ.ศ. 2526; 41 ปีก่อน (2526-07-23)
ผู้อำนวยการ: ภูดิท เตชาติวัฒน์
ชื่อเดิม: ศูนย์ฝึกอบรมและพัฒนาการสาธารณสุขมูลฐานอาเซียน
ที่อยู่: 999 ถนนพุทธมณฑล สาย 4 ตำบลศาลายา อำเภอพุทธมณฑล จังหวัดนครปฐม 73170
เว็บไซต์: www.aihd.mahidol.ac.th
สถาบันพัฒนาสุขภาพอาเซียน มหาวิทยาลัยมหิดล เป็นส่วนงานระดับคณะของมหาวิทยาลัย ทำหน้าที่วิจัย พัฒนาสาธารณสุขมูลฐานของประเทศไทยและอาเซียน อีกทั้งยังเป็นสถาบันที่ให้การศึกษาในระดับบัณฑิตศึกษาอีกด้วย
ประวัติ

สถาบันพัฒนาการสาธารณสุขอาเซียน เดิมคือ ศูนย์ฝึกอบรมและพัฒนาการสาธารณสุขมูลฐานอาเซียน ก่อตั้งและเริ่มดำเนินการเมื่อปี พ.ศ. 2525 เพื่อดำเนินโครงการศูนย์ฝึกอบรมและพัฒนาการสาธาณสุขมูลฐานแห่งอาเซียน โดยความร่วมมือกันของมหาวิทยาลัยมหิดล กับกระทรวงสาธารณสุข สนับสนุนการก่อตั้งโดยองค์การ JICA ประเทศญี่ปุ่น
ต่อมาในปี พ.ศ. 2529 ได้เริ่มดำเนินการหลักสูตรปริญญาโทนานาชาติ สาขาการบริหารงานพัฒนาการสาธารณสุขมูลฐานเป็นหลักสูตรแรกของโลก ซึ่งมีบทบาทต่อการถ่ายทอดประสบการณ์การพัฒนาโดยกลวิธีการสาธารณสุขมูลฐานของประเทศไทยให้แก่ประเทศกำลังพัฒนาและพัฒนาแล้วทั่วโลก และวันที่ 11 ตุลาคม พ.ศ. 2531 ได้ยกฐานะเป็น สถาบันพัฒนาการสาธารณสุขอาเซียน ดำเนินงานต่างๆ อย่างต่อเนื่อง
และเมื่อวันที่ 20 พฤษภาคม พ.ศ. 2552 สถาบันพัฒนาการสาธารณสุขอาเซียนได้ปรับเปลี่ยน ชื่อเป็น "สถาบันพัฒนาสุขภาพอาเซียน" ตามประกาศของ สภามหาวิทยาลัยมหิดล
การศึกษา

ระดับบัณฑิตศึกษา
การจัดการสาธารณสุขมูลฐานมหาบัณฑิต (หลักสูตรนานาชาติ)
ศิลปศาสตรมหาบัณฑิต (วิทยาการเสพติด) (ศศ.ม.(วิทยาการเสพติด))
การบริหารงานสาธารณสุขระดับสูง (Mini Master of Management in Health)
แหล่งข้อมูลอื่น

สถาบันพัฒนาสุขภาพอาเซียน
| ด ค กมหาวิทยาลัยมหิดล |
| --- | --- | --- |
| คณะ |  กายภาพบำบัด  ทันตแพทยศาสตร์  เทคนิคการแพทย์  เทคโนโลยีสารสนเทศและการสื่อสาร  พยาบาลศาสตร์  แพทยศาสตร์รามาธิบดี  แพทยศาสตร์ศิริราช  เภสัชศาสตร์  วิทยาศาสตร์  ศิลปศาสตร์  วิศวกรรมศาสตร์  เวชศาสตร์เขตร้อน  สังคมศาสตร์และมนุษยศาสตร์  สัตวแพทยศาสตร์  สาธารณสุขศาสตร์  สิ่งแวดล้อมและทรัพยากรศาสตร์  บัณฑิตวิทยาลัย  |  |
| วิทยาลัย |  วิทยาลัยการจัดการ  วิทยาลัยวิทยาศาสตร์และเทคโนโลยีการกีฬา  วิทยาลัยนานาชาติ  วิทยาลัยศาสนศึกษา  วิทยาลัยราชสุดา  วิทยาลัยดุริยางคศิลป์  |  |
| สถาบัน |  สถาบันนวัตกรรมการเรียนรู้  สถาบันพัฒนาสุขภาพอาเซียน  สถาบันวิจัยประชากรและสังคม  สถาบันวิจัยภาษาและวัฒนธรรมเอเชีย  สถาบันโภชนาการ  สถาบันชีววิทยาศาสตร์โมเลกุล  สถาบันแห่งชาติเพื่อการพัฒนาเด็กและครอบครัว  สถาบันบริหารจัดการเทคโนโลยีและนวัตกรรม  |  |
| วิทยาเขต |  กาญจนบุรี  นครสวรรค์  อำนาจเจริญ  |  |
| หน่วยงานอื่น |  โรงเรียนสาธิตนานาชาติ  โรงพยาบาลศิริราช  โรงพยาบาลศิริราช ปิยมหาราชการุณย์  โรงพยาบาลรามาธิบดี  สถาบันการแพทย์จักรีนฤบดินทร์  โรงพยาบาลเวชศาสตร์เขตร้อน  สถาบันสุขภาพเด็กแห่งมหาราชินี  ศูนย์การแพทย์กาญจนาภิเษก  ศูนย์การแพทย์มหิดลบำรุงรักษ์ นครสวรรค์  โรงพยาบาลทันตกรรม  โรงพยาบาลทันตกรรมมหาจักรีสิรินธร  โรงพยาบาลสัตว์ประศุอาทร  โรงพยาบาลปศุสัตว์และสัตว์ป่า ปศุปาลัน  โรงแรมศาลายาพาวิลเลียน  อุทยานธรรมชาติวิทยาสิรีรุกขชาติ  |  |
| สถาบันสมทบ |  ราชวิทยาลัยจุฬาภรณ์  วิทยาลัยแพทยศาสตร์พระมงกุฎเกล้า  วิทยาลัยพยาบาลกองทัพบก  วิทยาลัยพยาบาลกองทัพเรือ  วิทยาลัยพยาบาลทหารอากาศ  |  |
| สถาบันสมทบในอดีต |  วิทยาลัยแพทยศาสตร์กรุงเทพมหานครและวชิรพยาบาล  วิทยาลัยพยาบาลเกื้อการุณย์  วิทยาลัยพยาบาลบรมราชชนนี สถาบันพระบรมราชชนก วิทยาเขตกรุงเทพ  จักรีรัช  ชัยนาท  พระพุทธบาท  ราชบุรี  สระบุรี  สุพรรณบุรี  ชลบุรี  วิทยาลัยพยาบาลพระจอมเกล้า สถาบันพระบรมราชชนก  โครงการผลิตแพทย์เพิ่มเพื่อชาวชนบท  |  |
| อื่น ๆ |  ประวัติ  บุคคลจากมหาวิทยาลัยมหิดล  วันมหิดล  รางวัลสมเด็จเจ้าฟ้ามหิดล  ทุนมหิดลวิทยาจารย์  การจัดอันดับ  |  |
 หมวดหมู่  โครงการ  สถานีย่อย
โรงพยาบาลเทพรัตน์นครราชสีมา

| โรงพยาบาลเทพรัตน์นครราชสีมา |
| --- | --- |
Debaratana Nakhonratchasima Hospital

ประเภท: รัฐ โรงพยาบาลทั่วไป (S)
ที่ตั้ง: เลขที่ 345/5 หมู่ที่ 6 ตำบลโคกกรวด อำเภอเมืองนครราชสีมา   จังหวัดนครราชสีมา 30000
ข้อมูลทั่วไป
ก่อตั้ง: 1 สิงหาคม พ.ศ. 2550  (โรงพยาบาลมหาราชนครราชสีมา 2)   11 กันยายน พ.ศ. 2555  (โรงพยาบาลเทพรัตน์นครราชสีมา)
สังกัด: กระทรวงสาธารณสุข
ผู้อำนวยการ: นพ.ชวศักดิ์ กนกกันฑพงษ์
จำนวนเตียง: 290 เตียง
เว็บไซต์: http://dnrh.go.th
โรงพยาบาลเทพรัตน์นครราชสีมา เป็นโรงพยาบาลระดับทุติยภูมิของจังหวัดนครราชสีมา ให้บริการรักษาทั่วผู้ป่วยในและผู้ป่วยนอก
ประวัติ

โรงพยาบาลเทพรัตน์นครราชสีมา ได้รับพระมหากรุณาธิคุณจากสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลเมื่อวันที่ 11 กันยายน พ.ศ. 2555 ซึ่งเดิมนายมงคล  ณ  สงขลา รัฐมนตรีว่าการกระทรวงสาธารณสุขในสมัยนั้น มีนโยบายพัฒนาศักยภาพเป็นโรงพยาบาลระดับทุติยภูมิ โดยใช้ชื่อในขณะนั้นว่าโรงพยาบาลมหาราชนครราชสีมา 2  ซึ่งได้เปิดอย่างเป็นทางการ โดยนายแพทย์ปราชญ์ บุญยวงศ์วิโรจน์ ปลัดกระทรวงสาธารณสุข เมื่อวันที่ 1 สิงหาคม พ.ศ. 2550 ด้วยความร่วมมือจากบุคลากรของโรงพยาบาลมหาราชนครราชสีมา โรงพยาบาลสงเสริมสุขภาพแต่ด้วยความจำกัดของพื้นที่ของโรงพยาบาลส่งเสริมสุขภาพที่ไม่อาจขยายรองรับโรงพยาบาลระดับทุติยภูมิและมีผลกระทบต่อพันธกิจและงานเดิมของศูนย์อนามัยที่ 5 จึงมีแนวคิดที่จะปรับเปลี่ยนสถานที่ดำเนินการของโรงพยาบาลมหาราชนครราชสีมา  2
การดำเนินการช่วงเวลาต่อมากรมสุขภาพจิต มอบพื้นที่ให้สำนักงานปลัดกระทรวงสาธารณสุข ด้วยความเหมาะสมตามสภาพภูมิศาสตร์ และการกระจายประชากรของโรงพยาบาลมหาราชนครราชสีมา 2 ได้พิจารณาขอใช้พื้นที่ศูนย์จิตสังคมบำบัด โรงพยาบาลจิตเวชนคราชสีมาราชนครินทร์ ซึ่งมีพื้นที่กว้างขวางถึง 56 ไร่ ตั้งอยู่ริมถนนมิตรภาพห่างจากศูนย์อนามัยที่ 5 ไม่ไกลนัก  เป็นพื้นที่ซึ่งได้พัฒนาสำหรับให้บริการด้านจิตเวชแล้วบางส่วน  ผู้บริหารระดับสูงของกระทรวงสาธารณสุขจึงได้มีความเห็นพ้องต้องกันว่าโรงพยาบาลระดับทุติยภูมิควรอยู่ในพื้นที่นี้
การก่อสร้างโรงพยาบาลในขณะนั้น  เพื่อพัฒนาเป็นโรงพยาบาลทั่วไป  ขนาด  200  เตียง  และอาจขยายจำนวนเตียงเพิ่มขึ้นในระยะต่อไปโดยใช้หลักของ GIS ระบบเครือข่ายการส่งต่อผู้ป่วยของจังหวัดนครราชสีมา  โดยได้รับอนุมัติงบประมาณก่อสร้างอาคารผู้ป่วยนอกและอุบัติเหตุ 5  ชั้น วงเงิน 141  ล้านบาท และในปีต่อมาโรงพยาบาลได้ของบประมาณของกระทรวงสาธารณสุข  เพื่อก่อสร้างอาคารผู้ป่วยใน  10  ชั้น  รวมทั้งสิ้นเป็นเงิน 400 ล้านบาท
เขตพื้นที่รับผิดชอบ

อำเภอเมืองนครราชสีมา (บางส่วน)
อำเภอขามทะเลสอ
อำเภอด่านขุนทด
อำเภอสูงเนิน
อำเภอสีคิ้ว
จำนวนประชากรในเขตรับผิดชอบทั้งหมด 548,643 คน
รายนามผู้อำนวยการโรงพยาบาลเทพรัตน์นครราชสีมา

| ทำเนียบรายนามผู้อำนวยการโรงพาบาลด่านขุนทด> รายนามผู้อำนวยการ | ทำเนียบรายนามผู้อำนวยการโรงพาบาลด่านขุนทด> วาระการดำรงตำแหน่ง | ทำเนียบรายนามผู้อำนวยการโรงพาบาลด่านขุนทด> หมายเหตุ |
| --- | --- | --- |
| 1. พญ.พวงเพ็ญ อ่ำบัว | ตุลาคม 2551 - กันยายน 2553 |  |
| 2. ร้อยเอก นพ.วรัญญู สัตยวงศ์ทิพย์ | ตุลาคม 2553 - พฤษภาคม 2556 |  |
| 3. นพ.ชัยสิทธิ์ มัทวานนท์ | มิถุนายน 2556 - ตุลาคม 2558 |  |
| 4. นพ.จิรศักดิ์ วิจักขณาลัญฉ์ | พฤศจิกายน 2558 - 30 กันยายน 2564 |  |
| 5. นพ.ชวศักดิ์ กนกกันฑพงษ์ | ตุลาคม 2564 - ปัจจุบัน |  |
เหตุการณ์พายุหมุนนาร์กิส พ.ศ. 2551

สำหรับบทความทางวิทยาศาสตร์เกี่ยวกับพายุนี้ ดูที่ พายุหมุนนาร์กิส
เหตุการณ์พายุหมุนนาร์กิส พ.ศ. 2551 เป็นเหตุการณ์ที่พายุหมุนนาร์กิสอันเป็นพายุลูกแรกตามฤดูพายุกระหน่ำมหาสมุทรอินเดียตอนเหนือ พ.ศ. 2551 พัดผ่านดินแดนแถบมหาสมุทรดังกล่าวเมื่อปลายเดือนเมษายนถึงต้นเดือนพฤษภาคม พ.ศ. 2551 ซึ่งก่อภาวะมหันตภัยทุกบริเวณโดยเฉพาะในพม่าปรากฏรายงานผู้เสียชีวิตกว่าสองหมื่นคนและผู้สูญหายกว่าสี่หมื่นคน อย่างไรก็ดี รัฐบาลพม่าไม่ได้ใส่ใจแก้ไขสถานการณ์เท่าที่ควร ทำให้เกิดเสียงวิพากษ์วิจารณ์และความพยายามจากหลายฝ่ายที่จะเปลี่ยนใจรัฐบาลพม่า
ผลกระทบจากพายุหมุนนาร์กิส > อ่าวเบงกอลฝั่งตะวันตก

พายุหมุนนาร์กิสได้ก่อให้เกิดภาวะฝนตกหนักในประเทศศรีลังกา ส่งผลให้เกิดภาวะน้ำท่วม และภาวะดินถล่ม ระหว่างตำบลกว่าสิบตำบลในศรีลังกา โดยตำบลรัตนปุระ และตำบลเคกัลเล ได้รับผลกระทบมากที่สุด กว่าสามพันครอบครัวในตำบลดังกล่าวบ้านแตกสาแหรกขาด บ้านเรือนหลายพันหลังจมน้ำ อีกยี่สิบเอ็ดหลังถูกทำลายไปโดยอำนาจแห่งพายุ ชาวศรีลังกาสี่พันห้าร้อยคนกลายเป็นผู้ไร้บ้าน และกว่าสามหมื่นห้าพันคนถูกทอดทิ้งอยู่บนเกาะ ซึ่งในจำนวนคนบนเกาะนี้ หนังสือพิมพ์อุบาลี (Upali Newspaper) แห่งบังกลาเทศรายงานว่า ได้รับบาดเจ็บสาหัสสามราย และถึงแก่ความตายอีกสองราย
กรมอุตุนิยมวิทยาแห่งสาธารณรัฐอินเดียออกประกาศเตือนชาวประมงให้งดออกทะเลในระหว่างที่พายุหมุนนาร์กิสพัดผ่านดินแดน โดยได้พยากรณ์ว่าพายุรุนแรงจะเคลื่อนผ่านชายฝั่งรัฐทมิฬนาฑูและรัฐอานธรประเทศ นอกจากนี้ อิทธิพลของพายุหมุนดังกล่าวได้กระทำให้อุณหภูมิในอินเดียลดลง หลังจากที่ได้สูงขึ้นอย่างรุนแรงเพราะคลื่นความร้อน
รัฐบาลบังกลาเทศได้ออกประกาศให้บรรดาเกษตรกรเร่งเก็บเกี่ยวพืชผลให้สิ้นก่อนพายุจะเคลื่อนตัวถึงประเทศตน ซึ่งในขณะนั้นบังกลาเทศก็ประสบภาวะอาหารขาดแคลนมาแต่ปีก่อนเพราะพายุหมุนสิทร์ อยู่แล้ว รัฐบาลจึงเกรงว่าพายุหมุนนาร์กิสจะกระทำให้สถานการณ์ย่ำแย่ลงอีก
ผลกระทบจากพายุหมุนนาร์กิส > พม่า > อัตราความเสียหาย

หลังจากที่พม่าเผชิญกับพายุหมุนนาร์กิสแล้ว ทางการพม่ารายงานว่า อัตราการตายในประเทศมีประมาณห้าหมื่นคน และผู้คนพลัดหลงประมาณสี่หมื่นหนึ่งพันคน สำนักข่าวต่างประเทศรายงานว่าผู้คนในพม่ากว่าสองล้านถึงสามล้านคนกลายเป็นผู้ไร้บ้าน
นอกจากนี้ ยังมีรายงานว่า อาคารถูกทำลายหลายแสนหลังในเมืองลบุตร เขตอิรวดี สำหรับจำนวนดังกล่าว สำนักข่าวแห่งพม่ารายงานว่า ร้อยละเจ็ดสิบห้าของอาคารพังทลาย ร้อยละยี่สิบหลังคาถูกซัดหายไป และที่เหลือยังอยู่รอดปลอดภัย
ผลกระทบจากพายุหมุนนาร์กิส > พม่า > สภาพความรุนแรง

เมื่อเทียบกับเหตุการณ์คลื่นสึนามิถล่มเอเชียตะวันออกเฉียงใต้ พ.ศ. 2547 แล้ว ถือว่าเหตุการณ์พายุนาร์กิสนี้เป็นพิบัติภัยที่รุนแรงที่สุดในประวัติศาสตร์ชาติพม่า
นายแอนดริว เคิร์กวูด (Andrew Kirkwood) ผู้อำนวยการองค์กรการกุศลแห่งสหราชอาณาจักรเพื่อการพิทักษ์เยาวชน (British charity Save The Children) แถลงว่า ตนกำลังพิเคราะห์จำนวนผู้เสียชีวิตห้าหมื่นรายและผู้ไร้บ้านอีกกว่าหลายล้านราย โดยเห็นว่าเป็นความรุนแรงที่ไม่เคยปรากฏมาก่อนในประวัติศาสตร์ชาติพม่า ซึ่งจำนวนดังกล่าวอาจมากกว่าจำนวนผู้เสียหายในเหตุการณ์สึนามิที่ประเทศศรีลังกาหลายเท่าตัว
เป็นที่คาดกันว่า พายุหมุนนาร์กิสครั้งนี้อาจส่งผลกระทบรุนแรงที่สุด ในบรรดาเหตุการณ์ที่เกิดจากพายุหมุนด้วยกันเองนับแต่ บังกลาเทศถูกพายุหมุนถล่มใน พ.ศ. 2534 ซึ่งปรากฏคนตายถึงหนึ่งแสนสามหมื่นแปดพันคน และอีกหนึ่งหมื่นคนเป็นอย่างน้อยถึงแก่ความตายที่ดินแดนสามเหลี่ยมในเมืองโพคัล (Bogale)
ทูตต่างประเทศประจำนครย่างกุ้งนายหนึ่งให้สัมภาษณ์แก่สำนักข่าวรอยเตอส์ซึ่งขอให้พรรณนาเหตุการณ์พายุหมุนนาร์กิสถล่มพม่าว่า รอบกายของตนนั้นดูประหนึ่งซากที่หลงเหลือจากภาวะสงคราม ปฏิกูลที่ทะลักนองทั่วนครทำให้เกิดภาวะน้ำเน่าท่วม (waste flood) ซึ่งส่งผลให้นาข้าวเสียหายหลายแห่ง
เจ้าหน้าที่จากสหประชาชาติรายหนึ่งให้สัมภาษณ์เกี่ยวกับสถานการณ์ดังกล่าว่า ถือเป็นเหตุการณ์ที่ย่ำแย่เหตุการณ์หนึ่ง บ้านเรือนเกือบทั้งปวงพังพินาศ ประชาชนต่างอกสั่นขวัญผวา เจ้าหน้าที่จากสหประชาชาติอีกรายหนึ่งให้สัมภาษณ์ว่า ดินดอนสามเหลี่ยม (delta) แห่งลุ่มน้ำอิรวดีได้รับผลกระทบหนักมาก ไม่แต่เพราะลมและฝน แต่ยังเพราะความกำเริบของพายุอีกด้วย
หนังสือพิมพ์ “เดลีเทเลกราฟ” (Daily Telegraph) แห่งสหราชอาณาจักร ฉบับวันที่ 5 พฤษภาคม พ.ศ. 2551 รายงานว่า ราคาโภคภัณฑ์ในประเทศพม่าอาจได้รับผลกระทบเพราะเหตุการณ์พายุครั้งนี้ด้วย ซึ่งวันที่ 7 พฤษภาคม 2551 นายวรเดช วีระเวคิน รองอธิบดีกรมสารนิเทศ กระทรวงการต่างประเทศของไทย แถลงโดยอ้างถึงรายงานของนายบรรสาน บุนนาค เอกอัครราชทูตไทยประจำนครย่างกุ้ง ว่าราคาโภคภัณฑ์ในพม่าได้สูงขึ้นสองถึงสามเท่าตัวแล้ว โดยสภาพแวดล้อมในนครได้รับความเสียหายหนัก ห้างร้านส่วนใหญ่ปิดกิจการ เครื่องอุปโภคบริโภคมีฝืดเคือง และโดยรวมแล้วความเป็นอยู่ของผู้คนในนครค่อนข้างกันดาร
ผลกระทบจากพายุหมุนนาร์กิส > พม่า > การจัดการสถานการณ์ของรัฐบาลพม่า

ในการนี้ รัฐบาลทหารพม่าได้ประกาศให้ภาคย่างกุ้ง ภาคอิรวดี ภาคพะโค ตลอดจนรัฐมอญ และรัฐกะเหรี่ยงเป็นเขตประสบพิบัติภัย
อย่างไรก็ดี รัฐบาลทหารพม่าหาได้มีและดำเนินมาตรการใด ๆ เพื่อแก้ไข เยียวยา และฟื้นฟูความเลวร้ายในบ้านเมืองอย่างเหมาะสม หนังสือพิมพ์ไทยรัฐรายงานว่า ชาวพม่าจำนวนมากโกรธแค้นรัฐบาลที่ไม่มีการเตือนภัยที่ดีพอ และสมาคมเพื่อการช่วยเหลือนักโทษการเมืองซึ่งอยู่ในกรุงเทพมหานครรายงานว่า เจ้าหน้าที่พม่ายิงประหารนักโทษแห่งเรือนจำอินเส่งในขณะที่ฉวยจังหวะจลาจลจากพายุเตรียมหลบหนี ปรากฏนักโทษตายสามสิบหกคน และบาดเจ็บอีกประมาณเจ็ดสิบคน อย่างไรก็ดี ทางการพม่าปฏิเสธรายงานทั้งสอง
ด้วยเหตุนี้เอง นานาชาติจึงวิตกว่าศพนับแสนที่รัฐบาลพม่าไม่จัดการ แต่ปล่อยทิ้งไว้ให้เน่าอืดยังหนทางตามยถากรรมนั้น จะนำมาซึ่งโรคระบาดขนานใหญ่ และอาจลุกลามใหญ่หลวงได้
วันที่ 6 พฤษภาคม พ.ศ. 2551 นางลอรา บุช คู่สมรสของนายจอร์จ วอล์กเกอร์ บุช ประธานาธิบดีแห่งสหรัฐอเมริกา ได้กล่าวโจมตีรัฐบาลทหารพม่าว่าล้มเหลวในการแจ้งเตือนภัยและให้ความช่วยเหลือแก่ประชาชน ซึ่งร้อยตำรวจเอกนิติภูมิ นวรัตน์ นักวิเคราะห์สถานการณ์ต่างประเทศ ให้ความเห็นต่อการกระทำของนางลอรา บุช ว่า เป็นเพียงเกมการเมืองที่ดำเนินอยู่บนน้ำตาของผู้ทุกข์ยาก อีกประการหนึ่ง สหรัฐอเมริกาเองก็ล้มเหลวในการแจ้งเตือนภัยและให้ความช่วยเหลือแก่ประชาชนในเหตุการณ์พายุเฮอริเคนแคทรีนาพัดถล่มสหรัฐอเมริกาเมื่อวันจันทร์ที่ 29 สิงหาคม พ.ศ. 2548 เช่นกัน